**Enerģētikas, vides un klimata jautājumu tematiskā komiteja**

(Ministru prezidenta 18.12.2023. rīkojums Nr. 2023/1.2.1.-328)

**SĒDES PROTOKOLS**

|  |  |  |
| --- | --- | --- |
| Rīgā  | Nr. 1 | 2024. gada 17. janvārī |

|  |  |  |
| --- | --- | --- |
| **Sēdi vada** |  |  |
| Klimata un enerģētikas ministrs | – | K. Melnis |
|  |  |  |
| **Piedalās:** |  |  |
| **Tematiskās komitejas locekļi:**  |  |  |
| Aizsardzības ministrijas parlamentārais sekretārs  | – | A. Švinka |
| Ekonomikas ministrijas parlamentārais sekretārs | – | J. Miezainis |
| Finanšu ministrs | – | A. Ašeradens |
| Satiksmes ministrs | – | K. Briškens |
| Vides aizsardzības un reģionālās attīstības ministrijas parlamentārā sekretāre | – | I. Dambīte–Damberga |
| Zemkopības ministrs | – | A. Krauze |
|  |  |  |
| **Institūciju pārstāvji:** |  |  |
| Ekonomikas ministrija | – | E. Cilinskis |
| Finanšu ministrija | – | R. Konstante |
| Klimata un enerģētikas ministrija | – | L. Kurevska |
| Satiksmes ministrija | – | J. Meirāns |
| Vides aizsardzības un reģionālās attīstības ministrija | – | D. Vilkaste |
| Valsts kanceleja | – | J. Pastušenko |
|  |  |  |
| **Protokolē** |  |  |
| Valsts kancelejas pārstāve |  | L. Milenberga |
|  |  |  |
| Sēdi sāk plkst. 9:30 |  |  |

**1. §**

**Likumprojekts "Klimata likums" (21-TA-62)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(L.Kurevska, A.Ašeradens, J. Miezainis, A. Krauze, K. Briškens, J. Meirāns, K. Melnis)

1. Pieņemt zināšana Klimata un enerģētikas ministrijas pārstāves sniegto prezentāciju par likumprojekta mērķi – pilnveidot klimata pārmaiņu politikas jomas juridisko ietvaru, izveidojot saskaņotu regulējumu, kas ietvertu visus būtiskākos klimata politikas nosacījumus –, un tā izstrādes progresu (beigusies sabiedriskā apspriešana, kurā piedalījušās 20 organizācijas, saņemti 150 priekšlikumi; pašreiz notiek atzinumu apstrāde; iesnieg izskatīšanai Ministru kabinetā plānots janvārī).

2. Pieņemt zināšanai komitejas locekļu domu apmaiņu un izteiktos viedokļus par regulējamo jautājumu loku (tai skaitā – par klimata ekonomikas transformāciju, finanšu stimuliem un fiskālajiem instrumentiem nozaru motivācijai, ieguldījumiem un nozaru rentabilitāti, ūdeņraža ekonomikas attīstību; pasākumi mērķu sasniegšanai un to finansēšanas avots) un Klimata un enerģētikas ministrijai izvērtēt tos likumprojekta turpmākās izstrādes procesā un ministrijas rīcībpolitikas īstenošanā.

3. Konceptuāli atbalstīt likumprojekta 4. panta regulējumu attiecībā uz politikas veidotāju atbildību, veidojot nozaru politiku ņemt vērā valsts pienākumus zaļā kursa mērķu sasniegšanā, un sagatavoto likumprojekta 4. panta 1., 3., 5. un 6. daļas redakciju par atbildības sadalījumu likumprojekta mērķu sasniegšanai.

**2. §**

**Likumprojekts "Transporta enerģijas likums" (23-TA-1451)**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(L. Kurevska, A. Ašeradens, J. Miezainis, K. Briškens, K. Melnis)

1. Pieņemt zināšana Klimata un enerģētikas ministrijas pārstāves sniegto prezentāciju par likumprojekta mērķi – veicināt cilvēku veselībai un apkārtējai videi drošu transporta enerģijas apriti, lai sekmētu ilgtspējīgu tautsaimniecības attīstību un ar transporta enerģijas siltumnīcefekta gāzu emisiju intensitātes samazināšanu veicinātu emisiju samazināšanu un gaisa kvalitātes uzlabošanu –, un tā izstrādes progresu (beigusies starpinstitūciju apspriešana; pašreiz notiek atzinumu apstrāde; iesnieg izskatīšanai Ministru kabinetā plānots janvārī).

2. Konceptuāli atbalstīt likumprojekta 8.un 9. panta regulējumu attiecībā uz mērķa sasniegšanas ceļu – sasniegt to pakāpeniski, nosakot minimumu katram gadam, sākot ar 2026. gadu –, un 13. un 14. panta regulējumu attiecībā uz motivējošajiem pasākumiem – pakāpeniski pieaugošu soda apmēru (sākotnēji piedāvātais – 60 EUR/t.CO2ekv.; aktuālais 30 – 90 EUR/t.CO2 ekv; 2026. gadā no ~0,5 CO2 kvotas cenas, 2030. gadā - ~1.5 CO2 kvotu cenas).

**3. §**

**Informācija par Latvijas Nacionālā enerģētikas un klimata plāna projekta izstrādes gaitu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(L. Kurevska, A. Krauze, A. Ašeradens, K. Melnis)

1. Pieņemt zināšana Klimata un enerģētikas ministrijas pārstāves sniegto prezentāciju par Latvijas Nacionālā enerģētikas un klimata plāna projekta (turpmāk – NEKP) atjaunotās versijas izstrādes progresu, sadarbību ar partneriem plāna precizēšanai, kā arī par Eiropas Komisijas sniegtajiem ieteikumiem Latvijai.

2. Lai paredzētajos termiņos nodrošinātu NEKP iesniegšanu apstiprināšanai Ministru kabinetā, un gala versijas iesniegšanu Eiropas Komisijā, atbildīgajām ministrijām stingri ievērot noteikto papildu pasākumu saraksta iesniegšanas termiņu – 2024. gada 10. martu.

3. Pieņemt zināšanai komitejas locekļu domu apmaiņu un izteiktos viedokļus par NEKP iekļaujamiem pasākumiem un to finansēšanas avotu.

Sēdi slēdz plkst. 10:55

|  |  |  |
| --- | --- | --- |
| Klimata un enerģētikas ministrs | (paraksts\*) | Kaspars Melnis  |

\* Dokuments ir parakstīts ar drošu elektronisko parakstu